教令习拜。”《古今注》：曹今有名马名惊帆，言其驰骤烈风举帆之疾也。《晋安帝纪》：司马休之奔广，所乘骓马奔而驰之。后还荆州，加骓马扬武之号。《载记》：慕容有骏马名赭白，有奇相逸力。比之于鲍氏骢，命铜铸以图其像，亲为铭赞，镌勒其傍，置之蓟城东掖门。梁武帝天监四年，禊饮华光殿，河南国献赤龙驹，能拜伏善舞。诏张率，周兴嗣为赋，帝以为工。《灵鬼志》陈安为河间王颙给使，常乘骏马非常。后马死，双赤蛇出其鼻。《齐书》：齐太祖常乘所骑赤马入殿。及践祚号此马为龙骧将军。《魏书》：突厥大畏长孙总管，见其马称为闪电。